**Príloha č. 1**

**Opis predmetu zákazky**

**Externé opravy autobusov**

Predmetom zákazky bude vykonávanie externých opráv autobusov typu SOR, IVECO, MERCEDES BENZ, SOLARIS a príp. iných značiek autobusov podľa potrieb zadávateľa s celkovom dĺžkou vozidla do 19,5m.

**Zákazka bude rozdelená do 4 častí:**



Uchádzač sa môže prihlásiť do všetkých častí samostatne. Výsledkom cenového prieskumu bude uzavretie rámcovej zmluvy na 12 mesiacov, resp. do vyčerpania obchodovateľného objemu.

**Požiadavky:**

* pri opravách vozidiel požaduje zadávateľ, aby boli vozidlá opravené v súlade s technologickými postupmi výrobcu vozidla,
* dodávateľ musí mať oprávnenie pre výkon prác v potrebnom rozsahu pre opravy autobusov,
* opravy vozidiel budú prebiehať v priestoroch dodávateľa, miesto výkonu práce bude územie mesta Bratislava alebo v dostupnosti max. 30 km od mesta Bratislava,
* dopravu a náhradné diely k oprave zabezpečí objednávateľ vo vlastnej réžii, ak sa obe strany nedohodnú inak,
* pred samotným začatím opravy prebehne zo strany dodávateľa obhliadka vozidla a bude stanovený predpokladaný čas opravy vozidla, ktorý musí byť odsúhlasený objednávateľom,
* reálny čas opravy vozidla by nemal presiahnuť odporúčaný normovaný čas výrobcu vozidiel na opravu, resp. montáž a demontáž náhradných dielov, pokiaľ sa obe strany nedohodnú inak
* pri oprave vozidiel dodávateľ použije náhradné diely dodané objednávateľom, ktorému odovzdá demontované náhradné diely;
* prípadnú zmenu opravy, resp. potrebu výmeny ďalšieho náhradného dielu pri oprave vozidiel bude dodávateľ pred jeho výmenou kontaktovať objednávateľa; dodávateľ vyhotoví fotodokumentáciu uvedeného poškodeného náhradného dielu, ktorú zašle objednávateľovi so žiadosťou na odsúhlasenie a dodanie náhradného dielu,
* dodávateľ je povinný z celého priebehu opravy vozidiel viesť denník vykonaných prác, resp. súpis prác, pričom jeho súčasťou bude aj fotodokumentácia (montovaných a demontovaných) náhradných dielov; kópia denníka vykonaných prác, resp. súpis prác bude odovzdaný objednávateľovi spolu s odovzdávacím protokolom po ukončení opravy vozidla objednávateľovi,
* objednávateľ má právo po dohode s dodávateľom kontrolovať priebeh opráv na vozidlách,
* dodávateľ sa zaväzuje, že vozidlo do opravy preberie najneskôr do 24 hodín od nahlásenia objednávateľom,
* dodávateľ sa zaväzuje, že poskytne na vykonanú službu (opravu) záruku min. 6 mesiacov,
* dodávateľ sa zaväzuje, že vozidlo, ktoré dodá po oprave bude spĺňať všetky požiadavky na premávku na pozemných komunikáciách v rámci Slovenskej republiky ako aj všetky platné predpisy a nariadenia platné v Slovenskej republike.